pythainlp/thai-wiki-dataset-v3 huggingface dataset:
อีฟ โรเช (บริษัท)

อีฟ โรเช (Yves Rocher) เป็นบริษัทผลิตภัณฑ์บำรุงผิว เครื่องสำอาง และน้ำหอมของฝรั่งเศส ก่อตั้งขึ้นในปี ค.ศ. 1965 โดยอีฟ โรเช ผู้ประกอบการชาวฝรั่งเศสในลา กาซิญี่  ปัจจุบันบริษัทมีร้านค้ากว่า 3,000 แห่ง โดยประมาณครึ่งหนึ่งเป็นสาขาแฟรนไชส์ใน 88 ประเทศใน 5 ทวีป และมีพนักงาน 13,500 คน สำนักงานใหญ่ของบริษัทตั้งอยู่ในเมืองแรน แคว้นเบรอตาญ นอกจากนี้ยังดูแลสวนพฤกษศาสตร์ Jardin botanique Yves Rocher de La Gacilly ซึ่งเปิดให้ประชาชนทั่วไปเข้าชมที่โรงงานใน ลา กาซิญี่ โดยไม่เสียค่าใช้จ่าย
สำหรับประสบการณ์ระดับประเทศและระดับนานาชาติของบริษัทในด้านการพัฒนาอย่างยั่งยืนและผลิตภัณฑ์ที่เป็นมิตรกับสิ่งแวดล้อม ทำให้รางวัล Environment Possibility Award ได้มอบรางวัลในสาขา "วีรบุรุษด้านสิ่งแวดล้อมแห่งปี" ให้กับอีฟ โรเช ในปี ค.ศ. 2020
โรเช กรุ๊ป ซึ่งเดิมคือ อีฟ โรเช กรุ๊ป มีผลประกอบการ 2.75 พันล้านยูโรในปี ค.ศ. 2019 ในกลุ่มยังรวมถึงแบรนด์ Daniel Jouvance, DR Pierre Ricaud, Isabel Derroisne, Petit Bateau, Kiotis, Stanhome และ Galerie Noemie
== อ้างอิง ==
บริษัทของฝรั่งเศส
กีฬาฮอกกี้ในเอเชียนเกมส์ 2022 – รอบคัดเลือกหญิง

รอบคัดเลือกหญิงของกีฬาฮอกกี้ในเอเชียนเกมส์ 2022 (2022 Women's Asian Games Qualifier) เป็นการแข่งขันรอบคัดเลือกสำหรับการแข่งขันฮอกกี้หญิงในเอเชียนเกมส์ 2022 จัดขึ้นตั้งแต่วันที่ 6 ถึง 14 มิถุนายน ค.ศ. 2022 ที่จากาตาร์ ประเทศอินโดนีเซีย เพื่อคัดเลือกทีม 6 อันดับแรกที่ได้ผ่านเข้ารอบในเอเชียนเกมส์ 2022
== ทีม ==
== ผลการแข่งขัน ==
== สรุปอันดับ ==
ที่มา: FIH
== อ้างอิง ==
== แหล่งข้อมูลอื่น ==
เอเชียนเกมส์
อี จุง-อก

อี จุง-อก (Lee Joong-ok; เกิด ค.ศ. 1979) เป็นนักแสดงชาวเกาหลีใต้ เขามีชื่อเสียงจากบทบาทในละคร เช่น เรื่อง เฮลล์อิสออเธอร์พีเพิล, สเกต์ช และ ไฮบาย, มามา!
== ผลงานการแสดง ==
=== ละครโทรทัศน์ ===
== อ้างอิง ==
== แหล่งข้อมูลอื่น ==
นักแสดงชายชาวเกาหลีใต้
บุคคลที่เกิดในปี พ.ศ. 2522
อาเตเนวุลรอมึน

อาเตเนวุลรอมึน (Ateneul Român) เป็นโถงแสดงดนตรีในใจกลางกรุงบูคาเรสต์และเป็นภูมิสัญลักษณ์แห่งหนึ่งของเมืองหลวงของประเทศโรมาเนีย เปิดมาตั้งแต่ปี 1888 และเป็นโถงแสดงดนตรีที่มีเกียรติมากที่สุดของบูคาเรสต์ รวมถึงเป็นที่ตั้งของวงฟิลฮาร์มอนิก "จอร์เจ เอเนสกู" และเป็นที่จัดงานเทศกาลจอร์เจ เอเนสกู
== ประวัติศาสตร์ ==
ในปี 1865 บุคคลสำคัญในสายวัฒนธรรมและศิลปวิทยาการอย่างกอนสตันติน เอซาร์กู, วาซีเล อาเลกซันเดรสกู อูเรกียา และนีกอลาเอ เกรตซูเลสกู ได้ก่อตั้งสมาคมวัฒนธรรมอาเตเนวุลรอมึน (Romanian Athenaeum Cultural Society) และได้ให้มีการก่อสร้างอาคารอาเตเนวุลรอมึนชึเนเพื่ออุทิศแก่ศิลปวิทยาการขึ้นในบูคาเรสต์
อาคารเป็นผลงานออกแบบของปอล หลุยส์ อาลแบร์ กาเลอรง สถาปนิกชาวฝรั่งเศส บนที่ดินของตระกูลเวอเกอเรสกู และเปิดในปี 1888 กระนั้นงานก่อสร้างยังคงดำเนินไปจนถึงปี 1897 ส่วนหนึ่งของเงินทุนก่อสร้างมาจากการบริจาคของสาธารณชนตลอด 28 ปี ด้วยคำขวัญว่า "บริจาคหนึ่งเลวูเพื่ออาตาเนว!" ("Dați un leu pentru Ateneu!")
มีการซ่อมแซมอาคารครั้งใหญ่ในปี 1992 และได้ว่าจ้างจิตรกรซิลวียู เปเตรสกู ให้ทำงานซ่อมแซมภาพเขียน การซ่อมแซมครั้งใหญ่นี้ยังซ่อมแซมโครงสร้างของอาคารที่เสี่ยงต่อการถล่ม ใช้มูลค่าไปรวม 9 ล้านยูโร ครึ่งหนึ่งจากรัฐบาลและครึ่งหนึ่งจากสภายุโรป
== อ้างอิง ==
สิ่งก่อสร้างในบูคาเรสต์
ทางหลวงแผ่นดินหมายเลข 3260

ทางหลวงแผ่นดินหมายเลข 3260 (สายหนองวัลย์เปรียง – วัดป่าเลไลยก์) เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 41.329 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกหนองวัลย์เปรียง บน ทางหลวงแผ่นดินหมายเลข 321 ตำบลทุ่งคอก อำเภอสองพี่น้อง ไปทางทิศตะวันออกเฉียงเหนือ ผ่านตัวอำเภอสองพี่น้อง เข้าสู่เขตอำเภอบางปลาม้า ที่ตำบลวัดโบสถ์ และผ่านตำบลมะขามล้ม และเข้าสู่เขตอำเภอเมืองสุพรรณบุรี ที่ตำบลดอนกำยาน และตัดกับทางหลวงแผ่นดินหมายเลข 357 ไปสิ้นสุดที่แยกวัดป่าเลไลยก์ ตัดกับทางหลวงแผ่นดินหมายเลข 321 และ ทางหลวงแผ่นดินหมายเลข 3487 ในตำบลรั้วใหญ่ อำเภอเมืองสุพรรณบุรี เป็นเส้นทางในความรับผิดชอบของแขวงทางหลวงสุพรรณบุรีที่ 1 และ แขวงทางหลวงสุพรรณบุรีที่ 2 (อู่ทอง)
== รายชื่อทางแยก ==
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม
3260
4-3260
ถนนในจังหวัดสุพรรณบุรี
วัดวัชคามคชทวีป

วัดวัชคามคชทวีป [วัด-วัด-ชะ-คาม-คด-ชะ-ทะ-วีบ] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะช้างในตำบลเกาะช้างใต้ อำเภอเกาะช้าง จังหวัดตราด
วัดวัชคามคชทวีป เดิมชื่อว่า วัดสลักคอก ประกาศตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อ วันที่ 26 มกราคม พ.ศ. 2446 ซึ่งในคราวพระบาทสมเด็จพระจุลจอมเกล้าเจ้าอยู่หัว ขณะทรงพระชนมายุ 31 พรรษา ได้เสด็จไปที่เกาะช้างและวัดสลักคอก ดังความในพระราชหัตถเลขา 2427 ตอนหนึ่ง ความว่า "..เวลาเช้า ลงเรือกระเชียง เรือไฟลากไปที่สลักคอก ขึ้นไปตามบ้านพัก ที่วัดตำบลนั้น เจ้านายข้าราชการข้างหน้าข้างในเรี่ยรายเงินถวายพระ ราษฎรพากันขอให้เหยียบที่สร้างพระอุโบสถ ด้วยวัดนั้น ยังหามีพระอุโบสถไม่ จึงได้รับจะสร้างพระอุโบสถให้ ตั้งชื่อว่า วัดวัชคามคชทวีป.."
โดยชื่อวัดวัชคามคชทวีป เป็นนามพระราชทาน จากพระบาทสมเด็จพระจุลจอมเกล้าเจ้าอยู่หัว ในขณะนั้นทางวัดยังไม่มีอุโบสถ ประชาชนจึงได้กราบบังคมทูลพระกรุณาให้ทรงเหยียบที่สำหรับสร้างอุโบสถจนเป็นที่ตั้งของในปัจจุบัน
==อ้างอิง==
วัชคามคชทวีป
สิ่งก่อสร้างในอำเภอเกาะช้าง
เกาะช้าง
ฌ็อง-บาติสต์ เกลแบร์

ฌ็อง-บาติสต์ เกลแบร์ (Jean-Baptiste Kléber) เป็นนายพลชาวฝรั่งเศสระหว่างสงครามปฏิวัติฝรั่งเศส ในตอนแรก เขารับราชการในกองทัพหลวงฝรั่งเศสเป็นเวลาหนึ่งปี จากนั้นจึงย้ายไปรับราชการในกองทัพจักรวรรดิโรมันอันศักดิ์สิทธิ์ภายใต้ราชวงศ์ฮาพส์บวร์คเป็นเวลาเจ็ดปี อย่างไรก็ตาม การที่เขามีพื้นเพเป็นสามัญชน ทำให้เขาไม่ได้รับความก้าวหน้าเท่าที่ควร และแล้ว เมื่อเขาอาสาเข้าร่วมกับกองทัพปฏิวัติฝรั่งเศสในปี 1792 เขาก็มีความก้าวหน้าอย่างรวดเร็ว
เกลแบร์ประจำการอยู่ในไรน์ลันท์ระหว่างสงครามสหสัมพันธมิตรครั้งที่หนึ่ง และมีส่วนปราบกลุ่มกบฏนิยมเจ้าในจังหวัดว็องเด จากนั้นเขาลาออกจากราชการและใช้ชีวิตอย่างสงบสุขชั่วคราว จนกระทั่งในปี 1798 เขากลับเข้ารับราชการอีกครั้งและติดตามนายพลนโปเลียน โบนาปาร์ต ในการทัพอียิปต์ ต่อมา ภายหลังนโปเลียนออกจากอียิปต์ เกลแบร์ก็ได้รับแต่งตั้งเป็นผู้บัญชาการทหารฝรั่งเศสประจำอียิปต์ เขาถูกลอบสังหารเมื่อปี 1800 ในกรุงไคโร
==อ้างอิง==
นายพลชาวฝรั่งเศส
บุคคลในการปฏิวัติฝรั่งเศส
ผู้มีชื่อจารึกใต้ประตูชัยฝรั่งเศส
เขตแฮอุนแด

เขตแฮอุนแด (해운대구) เป็นเขต (คู/กู) ที่ตั้งอยู่ทางตะวันออกของมหานครปูซาน ประเทศเกาหลีใต้ เขตแฮอุนแดมีประชากรประมาณ 423,000 คน คิดเป็นร้อยละ 11.6 ของประชากรทั้งหมดของปูซาน ถือเป็นเขตที่มีประชากรมากที่สุดในปูซาน มีขนาดพื้นที่ 51.44&nbsp;ตารางกิโลเมตร (19.86 ตารางไมล์)
แฮอุนแดเคยมีสถานะเป็นสำนักงานสาขาหนึ่งของมหานครปูซานเมื่อ ค.ศ. 1976 และได้รับการยกฐานะเป็นเขตเมื่อ ค.ศ. 1980
เขตแฮอุนแดมีการเชื่อมต่อกับระบบขนส่งในเมืองคือ รถไฟใต้ดินปูซาน สาย 2 และมีสถานีของเส้นทางรถไฟทางไกลสายทงแฮนัมบู

== เขตการปกครอง ==
เขตแฮอุนแดแบ่งออกเป็นแขวง (ทง/ดง) ประกอบด้วย 7 แขวงในเชิงกฎหมาย ซึ่งครอบคลุม 18 แขวงในเชิงบริหาร ดังต่อไปนี้

แขวงอู (우동; อู-ดง) มี 2 แขวงบริหาร ได้แก่ แขวงอู 1 และ 2
แขวงชุง (중1동; ชุง-ดง) มี 2 แขวงบริหาร ได้แก่ แขวงชุง 1 และ 2
แขวงชวา (좌동; ชวา-ดง) มี 4 แขวงบริหาร ได้แก่ แขวงชวา 1, 2, 3 และ 4
แขวงซงจ็อง (송정동; ซงจ็อง-ดง)
แขวงพันยอ (반여동; พันยอ-ดง) มี 4 แขวงบริหาร ได้แก่ แขวงพันยอ 1 และ 2
แขวงพันซง (반송동; พันซง-ดง) มี 3 แขวงบริหาร ได้แก่ แขวงพันซง 1 และ 2
แขวงแชซง (재송동; แชซง-ดง) มี 2 แขวงบริหาร ได้แก่ แขวงแชซง 1 และ 2
== บุคคลที่มีชื่อเสียง ==
ช็อง อึน-จี (정은지) - นักร้องวงเอพิงก์
อัน แช-โม (안재모) - นักแสดง
คัง ซึง-ยุน (강승윤) - นักร้องวงวินเนอร์
พัก ชี-ว็อน (박지원) - นักร้องวงฟรอมิสไนน์
== อ้างอิง ==
== แหล่งข้อมูลอื่น ==
เว็บไซต์เขตแฮอุนแด  
ปูซาน
จ็อก สไตน์

จอห์น "จ็อก" สไตน์ (John "Jock" Stein;5 ตุลาคม 1922 – 10 กันยายน 1985) เป็นอดีตนักฟุตบอลและผู้จัดการทีมชาวสกอตแลนด์ เขาเป็นผู้จัดการทีมคนแรกของฝั่งสหราชอาณาจักรที่คว้าแชมป์ยูโรเปียนคัพกับกลาสโกว์เซลติกในปี ค.ศ. 1967 สไตน์ยังพาเซลติกคว้าแชมป์ลีกสก็อตแลนด์ 9 สมัยติดต่อกันระหว่างปี ค.ศ. 1966 ถึง ค.ศ. 1974
== อ้างอิง ==
นักฟุตบอลชาวสกอตแลนด์
ผู้จัดการทีมสโมสรฟุตบอลลีดส์ยูไนเต็ด
ผู้จัดการทีมสโมสรฟุตบอลเซลติก
ผู้เล่นสโมสรฟุตบอลเซลติก
บีอิงฟันนีอินอะฟอร์รินแลงเกวจ

บีอิงฟันนีอินอะฟอร์รินแลงเกวจ (Being Funny in a Foreign Language) เป็นสตูดิโออัลบั้มลำดับที่ 5 ของวงดนตรีชาวอังกฤษ เดอะ 1975 วางจำหน่ายในวันที่ 14 ตุลาคม ค.ศ. 2022 โดยเดอร์ตีฮิต อัลบั้มนี้บันทึกที่เรียลเวิลด์สตูดิโอส์เป้นหลักในเมืองวิลต์เชียร์ เปิดตัวซิงเกิลนำ "Part of the Band" เมื่อวันที่ 7 กรกฎาคม ค.ศ. 2022 ตามด้วยซิงเกิล "Happiness" "I'm in Love with You" และ "All I Need to Hear"
อัลบั้มนี้ได้รับการเสนอชื่อเข้าชิงรางวัลอัลบั้มแห่งปีจากงานบริตอะวอดส์ในปี ค.ศ. 2023
== ผลตอบรับเชิงวิจารณ์ ==
บีอิงฟันนีอินอะฟอร์รินแลงเกวจ ได้รับเสียงชื่นชมอย่างมากเมื่อเปิดตัว เมทาคริติกให้คะแนนปกติจาก 100 ตามบทวิจารณ์ของนักวิจารณ์กระแสหลัก อัลบั้มนี้ได้รับคะแนน 82 จาก 100 จากบทวิจารณ์ของนักวิจารณ์ 16 คน ซึ่งบ่งชี้ว่า "ยูนิเวอร์แซลแอคเคลม"  อัลบั้มนี้ได้รับการจัดอันดับ 7.6 จาก 10 จากผู้รวบรวมเอนีดีเซ็นต์มิวสิก?
=== อันดับรายการสิ้นปี ===
== รายการเพลง ==
== การรับรอง ==
== อ้างอิง ==
อัลบั้มเพลงในปี พ.ศ. 2565
อัลบั้มเพลงที่ผลิตโดยแจ็ก แอนโตนอฟฟ์
อัลบั้มเพลงของเดอะไนน์ทีนเซเวนตีไฟฟ์
สงครามชิงบัลลังก์

สงครามชิงบัลลังก์ (화정) เป็นซีรีส์โทรทัศน์อิงประวัติศาสตร์ของเกาหลีใต้ปี ค.ศ. 2015 นำแสดงโดย ชา ซึง-ว็อน, อี ย็อน-ฮี, คิม แจ-ว็อน, ซอ คัง-จุน, ฮัน จู-วัน และ โช ซ็อง-ฮา ออกอากาศทางช่องเอ็มบีซี ตั้งแต่วันที่ 13 เมษายน ถึง 29 กันยายน ค.ศ. 2015 ในวันจันทร์และวันอังคาร เวลา 22:00 น. (เวลามาตรฐานเกาหลี) จำนวน 50 ตอน
== เนื้อเรื่อง ==
เจ้าชายควังแฮ (แสดงโดย ชา ซึง-ว็อน) พระราชโอรสของพระสนม แย่งชิงราชบัลลังก์โชซอนจากสายพระโลหิตโดยตรงของพระราชบิดา พระเจ้าซ็อนโจ (แสดงโดย พัค ย็อง-กยู)
หลังจากพระอนุชา เจ้าชายย็องชัง (แสดงโดย ช็อน จิน-ซอ) ถูกสำเร็จโทษ เจ้าหญิงช็องมย็อง (แสดงโดย อี ย็อน-ฮี) ซึ่งหนีออกจากวังได้ ระหว่างการสังหารหมู่ เริ่มใช้ชีวิตแบบสามัญชนด้วยการปลอมตัวเป็นผู้ชายพร้อมวางแผนแก้แค้น
== นักแสดง ==
=== นักแสดงหลัก ===
ชา ซึง-ว็อน รับบท อี-ฮ็อน, เจ้าชายควังแฮ
* อี แท-ฮวัน รับบท อี ฮ็อน (วัยรุ่น)
== อ้างอิง ==
ละครโทรทัศน์ช่องบริษัทกระจายเสียงและแพร่ภาพมุนฮวา‎
ฟอร์มอาร์โกนาวิส

ฟอร์มอาร์โกนาวิส (from ARGONAVIS, เดิมมีชื่อว่า อาร์โกนาวิสฟอร์มแบงดรีม! (Argonavis from BanG Dream!) ในปี พ.ศ. 2561-2564) เป็นโครงการสื่อผสมญี่ปุ่นโดยบริษัทบูชิโรด ซีรีส์อนิเมะโทรทัศน์โดยสตูดิโอซันจิเก็งออกอากาศตั้งแต่วันที่ 10 เมษายนถึง 3 กรกฎาคม พ.ศ. 2563 ทางผังรายการ Super Animeism เกมมือถือแนวเกมจังหวัดโดย DeNa ชื่อว่า อาร์โกโนวิสฟอร์มแบงดรีม! เอเอไซด์ (Argonavis from BanG Dream! AAside) ที่มีวงอาร์โกนาวิสเป็นวงหลง จำหน่ายในญี่ปุ่นเมื่อวันที่ 14 มกราคม พ.ศ. 2564  ภาพยนตร์อนิเมะมัดรวมชื่อว่า เกกิโจบัง อาร์โกนาวิส: รีวเซ โนะ โอบิลกาโต ออกฉายในวันที่ 19 พฤศจิกายน พ.ศ. 2564 และภาพยนตร์อนิเมะใหม่ชื่อเรื่องว่า เกกิโจบัง อาร์โกนาวิส แอ็กเซีย มีกำหนดออกฉายในเดือนมีนาคม พ.ศ. 2566
ในเดือนพฤศจิกายน พ.ศ. 2564 มีการประกาศว่าโครงการเปลี่ยนชื่อจาก อาร์โกนาวิสฟอร์มแบงดรีม! เป็น ฟอร์มอาร์โกนาวิส หมายความว่าได้แยกโครงการออกมาเป็นของตัวเองแทนที่การเป็นส่วนหนึ่งของแบงดรีม! บริษัทใหม่ที่เน้นการบริหารโครงการชื่อ บริษัท อาร์โกนาวิส จำกัด ก็ได้รับการก่อตั้งขึ้นโดยไดซูเกะ ฮีวงะเป็นผู้จัดการฝ่ายประชาสัมพันธ์ ความเคลื่อนไหวเพิ่มเติมได้แก่การจัดตั้งแฟนคลับ การยุติเซิร์ฟเวอร์ของเกมจังหวะเอเอไซด์ และเกมสมาร์ทโฟนใหม่ที่อยู่ระหว่างการพัฒนา
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2562
มังงะที่ตีพิมพ์ในปี พ.ศ. 2563
อนิเมะที่ออกฉายในปี พ.ศ. 2563
กลุ่มดนตรีป็อปสัญชาติญี่ปุ่น
การ์ตูนญี่ปุ่นแนวโชเน็ง
มังงะของสำนักพิมพ์ชูเอชะ
เครดิตสวิส

เครดิตสวิสกรุปเอจี (Credit Suisse Group AG) เป็นวาณิชธนกิจระดับโลกและบริษัทที่ให้บริการทางการเงินที่ก่อตั้งและตั้งอยู่ในสวิตเซอร์แลนด์มีสำนักงานใหญ่ในซือริชและมีสำนักงานอยู่ในศูนย์กลางทางการเงินทุกแห่งทั่วโลก และให้บริการในด้านวาณิชธนกิจ ธนาคารลูกค้าบุคคลรายใหญ่ การจัดการสินทรัพย์ และบริการที่ใช้ร่วมกัน เป็นที่รู้จักในเรื่องการรักษาความลับของธนาคารและลูกค้าอย่างเข้มงวดและความลับทางการธนาคาร คณะกรรมการเสถียรภาพทางการเงินเห็นว่าเครดิตสวิสเป็นธนาคารที่มีความสำคัญเชิงระบบในระดับโลก เครดิตสวิสยังเป็นตัวแทนจำหน่ายหลักและคู่สัญญาตลาดแลกเปลี่ยนต่างประเทศของธนาคารกลางสหรัฐ
เครดิตสวิสก่อตั้งขึ้นเมื่อวันที่ 5 กรกฎาคม ค.ศ. 1856 เพื่อใช้เป็นทุนในการพัฒนาระบบรางของสวิตเซอร์แลนด์ ออกเงินกู้ที่ช่วยสร้างโครงข่ายไฟฟ้าของสวิตเซอร์แลนด์และระบบรถไฟของยุโรป ในคริสต์ทศวรรษ 1900 ธนาคารได้เริ่มเปลี่ยนไปเป็นธนาคารเพื่อรายย่อยเพื่อตอบสนองต่อการยกระดับของชนชั้นกลางและการแข่งขันจากธนาคารสวิสธนาคารอื่นอย่างยูบีเอสและจูเลียส แบร์ เครดิตสวิสเป็นหุ้นส่วนกับเฟิสต์บอสตันใน ค.ศ. 1978 ก่อนที่จะซื้อหุ้นควบคุมธนาคารใน ค.ศ. 1988 ตั้งแต่ปี ค.ศ. 1990 ถึง ค.ศ. 2000 บริษัทได้ซื้อสถาบันการเงินเช่น Winterthur Group, Swiss Volksbank, Swiss American Securities Inc., Bank Leu
== อ้างอิง ==
ธนาคารในประเทศสวิตเซอร์แลนด์
การปฏิวัติเบญจมาศ

การปฏิวัติเบญจมาศ (Őszirózsás forradalom) หรือ การปฏิวัติแอสเทอร์ (Aster Revolution) เป็นการปฏิวัติที่เกิดขึ้นในราชอาณาจักรฮังการี โดยมีมิฮาย กาโรยี เป็นผู้นำในการปฏิวัติหลังความพ่ายแพ้ในสงครามโลกครั้งที่หนึ่ง นำไปสู่การก่อตั้งสาธารณรัฐประชาชนฮังการีอายุสั้น
การปฏิวัติเกิดขึ้นจากการประท้วงอย่างกว้างขวางในช่วงสงครามโลกครั้งที่หนึ่ง ซึ่งนำโดยคือมิฮาย กาโรยี ที่ต่อมาได้เป็นผู้นำของสาธารณรัฐประชาชนฮังการีที่ก่อตั้งขึ้นใหม่ โดยดำรงอยู่ระหว่างวันที่ 16 พฤศจิกายน ค.ศ. 1918 ถึงวันที่ 21 มีนาคม ค.ศ. 1919 ผู้สนับสนุนกาโรยีส่วนใหญ่เป็นนายทหารปลดประจำการ โดยในช่วงการปฏิวัติมีการนำดอกเบญจมาศมาใช้เพื่อเป็นสัญลักษณ์ของการปฏิวัติ ภายหลังชัยชนะของการปฏิวัติ ฮังการีได้ประกาศอิสรภาพจากจักรวรรดิออสเตรีย-ฮังการี และนำไปสู่การล่มสลายของจักรวรรดิในที่สุด
== เส้นเวลา ==
ImageSize = width:680 height:120
PlotArea = width:570 height:25 left:20 bottom:60
TimeAxis = orientation:horizontal
DateFormat = dd/mm/yyyy
Period = from:01/01/1914 till:31/12/1921
AlignBars = early
ScaleMajor = unit:month increment:4 start:01/01/1914
ScaleMinor = unit:month increment:1 start:01/01/1914
Colors =
id:ibolya    value:rgb(0,0.76,0.6)
id:turkiz    value:rgb(0,0.76,0.76)
id:treaty    value:rgb(0.6,0.8,0.6)
id:lightgrey value:rgb(0.6,0.8,0.4)
id:darkgrey  value:rgb(0.6,0.8,0)
id:Celadon    value:rgb(0.67,1,0.68)
id:TeaGreen   value:rgb(0.81,0.94,0.75)
id:Teal       value:rgb(0.84,0.84,0.65)
PlotData =
bar:Leaders color:blue width:20 align:left fontsize:s
from:01/01/1914 till:31/12/1914 color:ibolya  text:1914
from:01/01/1915 till:31/12/1915 color:turkiz  text:1915
from:01/01/1916 till:31/12/1916 color:treaty  text:1916
from:01/01/1917 till:31/12/1917 color:lightgrey  text:1917
from:01/01/1918 till:31/12/1918 color:darkgrey  text:1918
at:13/11/1918  shift:(-150,25) color:magenta text:Charles I's proclamation of 11 November
from:01/01/1919 till:31/12/1919 color:Celadon  text:1919
from:01/01/1920 till:31/12/1920 color:TeaGreen  text:1920
at:01/03/1920  shift:(-20,25) color:green text:Horthy Miklós becomes Regent of Hungary
at:04/07/1920  shift:(2,-25) color:black text:Treaty of Trianon
from:01/01/1921 till:31/12/1921 color:Teal  text:1921
LineData =
layer:front  # all lines in front of bars unless stated otherwise
from:28/07/1914 till:11/11/1918 atpos:65  color:black    width:2
from:28/10/1918 till:31/10/1918 atpos:65  color:yellow   width:3
from:21/03/1919 till:01/08/1919 atpos:65  color:red      width:5
from:01/03/1920 till:31/12/1921 atpos:65  color:green    width:5
Legend = columns:4 left:102 top:25 columnwidth:150
Colors =
id:aaa value:black    legend:World_War_I
id:bbb value:yellow   legend:Aster_Revolution
id:ccc value:red      legend:Soviet_Republic
id:hhh value:green    legend:Horthy_era
LineData=
at:11/11/1918  color:magenta layer:front
at:01/03/1920  color:green layer:front
at:04/07/1920  color:black layer:front
== อ้างอิง ==
ราชอาณาจักรฮังการี (ค.ศ. 1867–1918)
ประวัติศาสตร์ฮังการี
การปฏิวัติ
การปฏิวัติแบ่งตามประเทศ
รายชื่อผู้ได้รับรางวัลอีก็อต

รางวัลอีก็อต (EGOT) เป็นชื่อรางวัลที่ย่อมาจากรางวัลเอมมี (Emmy), แกรมมี (Grammy), ออสการ์ (Oscar), และโทนี (Tony) เป็นชื่อที่มอบให้แก่ผู้ที่ได้รับรางวัลด้านความบันเทิงที่สำคัญของอเมริกาทั้งสี่รางวัลตามลำดับ รางวัลเหล่านี้ยกย่องความสำเร็จที่โดดเด่นในวงการโทรทัศน์ การบันทึกเสียง ภาพยนตร์ และละครบรอดเวย์ ความสำเร็จสูงสุดของการได้รับรางวัลอีก็อตจะได้รับการขนานนามว่าเป็น "แกรนด์สแลม" (grand slam) ของธุรกิจการแสดง  ปัจจุบันมีผู้ได้รับรางวัลนี้รวม 18 คนในขณะที่อีก 5 คนได้รับรางวัลกิตติมศักดิ์หรือรางวัลพิเศษ
ตัวย่ออีก็อตได้รับการประกาศเกียรติคุณจากนักแสดงฟิลิป ไมเคิล ทอมัสในช่วงปลายปี ค.ศ. 1984 เมื่อบทบาทของเขาในละครโทรทัศน์เรื่อง มือปราบไมอามี ทำให้เขามีชื่อเสียงอย่างมาก และเขาได้แสดงความปรารถนาที่จะบรรลุอีก็อตภายในห้าปี (ทอมัสยังไม่ได้รับการเสนอชื่อเข้าชิงรางวัลอีก็อต) คำย่อนี้ได้รับการยอมรับในวงกว้างมากขึ้นหลังจากตอน 30 ร็อก ในปี ค.ศ. 2009 ที่แนะนำการมีสถานะอีก็อตเป็นโครงเนื้อเรื่อง
==ผู้ชนะอีก็อต==
หมายเหตุ
=== อีก็อตที่ไม่ใช่การแข่งขัน ===
ศิลปินเพิ่มเติมอีกห้าคนได้รับรางวัลทั้งสี่รางวัล แม้ว่ารางวัลหนึ่งจะมอบให้เป็นรางวัลกิตติมศักดิ์หรือรางวัลอื่นที่คล้ายคลึงกัน: บาร์บรา สไตรแซนด์ไม่ได้รับรางวัลโทนีในระดับการแข่งขัน ส่วนไลซา มินเนลลิไม่ได้รับรางวัลแกรมมีในระดับการแข่งขัน และแฮร์รี เบลาฟอนเต, เจมส์ เอิร์ล โจนส์ และควินซี โจนส์ ไม่ได้รับรางวัลออสการ์ในระดับการแข่งขัน
== อ้างอิง ==
== แหล่งข้อมูลอื่น ==
เอนเตอร์เทนเมนต์วีกลี: 18 ดาวที่เป็นผู้ชนะอีก็อต
บุคคลที่ได้รับรางวัลออสการ์
ผู้ที่ได้รับรางวัลเอมมี
ผู้ที่ได้รับรางวัลแกรมมี
ผู้ที่ได้รับรางวัลโทนี
ผลิตภัณฑ์ที่ออกในปี พ.ศ. 2527
การสงบศึกเบลเกรด

การสงบศึกเบลเกรด เป็นข้อตกลงเกี่ยวกับการยุติความเป็นปรปักษ์ในสงครามโลกครั้งที่หนึ่งระหว่างไตรภาคีและราชอาณาจักรฮังการี ซึ่งลงนาม ณ กรุงเบลเกรด เมื่อวันที่ 13 พฤศจิกายน ค.ศ. 1918 โดยมีการเจรจากันเป็นส่วนใหญ่ระหว่างนายพลหลุยส์ ฟร็องแช แดแปแร ในฐานะผู้บัญชาการทหารกองทัพสัมพันธมิตรตะวันออก และนายกรัฐมนตรีฮังการีมิฮาย กาโรยี เมื่อวันที่ 7 พฤศจิกายน และลงนามโดยนายพลปอล โปแป อ็องรี และ วอยวอดา (จอมพล) ชีวอยิน มีชิช ในฐานะผู้แทนของฝ่ายสัมพันธมิตรกับรัฐมนตรีว่าการกระทรวงสงครามของฮังการี เบ-ลอ ลินแดร์.
การสงบศึกดังกล่าวได้กำหนดเส้นแบ่งเขตเพื่อกำหนดพรมแดนทางใต้ของกองทัพฮังการี ทำให้ดินแดนส่วนใหญ่ของราชอาณาจักรฮังการีเดิมอยู่นอกเขตการควบคุมของฮังการี รวมถึงบางส่วนหรือทั้งหมดของ ภูมิภาคทรานซิลเวเนีย บานัต บาชกา บอรอญอ และโครเอเชีย-สลาโวเนีย นอกจากนี้ยังได้ระบุถึงพันธกรณีที่พันธมิตรกำหนดต่อฮังการีในสิบแปดจุด รวมทั้งการปลดอาวุธกองทัพฮังการีลงเหลือเพียงแปดกองพล การกวาดล้างทุ่นระเบิดทางเรือ และการมอบล้อขับเคลื่อน เรือแม่น้ำ เรือลากจูง เรือท้องแบน เรือตรวจการณ์แม่น้ำ ม้า และทรัพยากรอื่น ๆ แก่ฝ่ายสัมพันธมิตร อีกทั้งฮังการีจำเป็นต้องจัดหาบุคลากรในการซ่อมแซมความเสียหายในสงครามที่เกิดขึ้นกับโครงข่ายโทรเลขเซอร์เบีย ตลอดจนจัดหาบุคลากรให้กับเจ้าหน้าที่การรถไฟ
เงื่อนไขของการสงบศึกและการกระทำที่ตามมาของฝ่ายสัมพันธมิตร ทำให้เกิดความไม่พอใจในหมู่ประชากรฮังการี นำไปสู่การล่มสลายของระบอบกาโรยีและสาธารณรัฐฮังการีที่หนึ่ง ใน ค.ศ. 1919 สาธารณรัฐฮังการีถูกแทนที่โดยสาธารณรัฐโซเวียตฮังการีในช่วงสั้น ๆ ทำให้มีการกำหนดพรมแดนครั้งใหม่เพิ่มเติมใน ค.ศ. 1920 ผ่านสนธิสัญญาทรียานง
== บรรณานุกรม ==
== หนังสืออ่านเพิ่ม ==
การสงบศึก
สนธิสัญญาสันติภาพ
สนธิสัญญาแนวพรมแดน
สนธิสัญญาเกี่ยวข้องกับการเปลี่ยนแปลงดินแดน
สนธิสัญญาสงครามโลกครั้งที่หนึ่ง
ผลที่ตามมาหลังสงครามโลกครั้งที่หนึ่ง
สนธิสัญญาเกี่ยวข้องกับฮังการี
การล่มสลายของจักรวรรดิออสเตรีย-ฮังการี
ฝ่ายสัมพันธมิตร (สงครามโลกครั้งที่หนึ่ง)
การปิดล้อม

การปิดล้อม เป็นการกระทำอย่างเข้มงวดเพื่อป้องกันไม่ให้ประเทศหรือภูมิภาคได้รับหรือส่งออกอาหาร เสบียง อาวุธ การสื่อสาร และผู้คนด้วยกำลังทหาร การปิดล้อมแตกต่างจากการคว่ำบาตรที่เป็นอุปสรรคทางกฎหมายต่อการค้ามากกว่าทางกายภาพ นอกจากนี้การปิดล้อมยังแตกต่างจากการล้อม (siege) ตรงที่การปิดล้อมมักจะมุ่งเน้นไปทั้งประเทศหรือภูมิภาคแทนที่จะเป็นป้อมปราการหรือเมือง และเป้าหมายการปิดล้อมอาจไม่ใช่เพื่อยึดครองพื้นที่เสมอไป
ในอดีตส่วนใหญ่จะเป็นการปิดล้อมทางทะเล เช่น อาร์มีเนียที่เป็นประเทศที่ไม่มีทางออกสู่ทะเลและถูกปิดล้อมโดยประเทศตุรกีกับอาเซอร์ไบจาน ทำให้อาร์มีเนียไม่สามารถดำเนินการค้าระหว่างประเทศผ่านทั้งสองประเทศนี้ได้ และส่วนใหญ่จะทำการค้ากับประเทศจอร์เจีย ซึ่งเป็นการจำกัดการพัฒนาเศรษฐกิจของประเทศ
== อ้างอิง ==
การปิดล้อม
กฎหมายทะเล
ยุทธศาสตร์การทหาร
ปฏิบัติการทางทหารแบ่งตามประเภท
วัดลาดชะโด

วัดลาดชะโด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองลาดชะโดในตำบลหนองน้ำใหญ่ อำเภอผักไห่ จังหวัดพระนครศรีอยุธยา  มีพื้นที่ตั้งวัดประมาณ 50 ไร่ ปัจจุบันมีพระครูวิมลพัฒนกิจโกศล (ธนพล เขมปญฺโญ) ดำรงตำแหน่งเจ้าอาวาส
วัดลาดชะโด เดิมเรียก วัดดุสิตราชมัจฉา สร้างขึ้นเป็นวัดประมาณ พ.ศ. 2330 ได้รับพระราชทานวิสุงคามสีมาประมาณ พ.ศ. 2340  ชื่อว่าวัดดุสิตราชมัจฉาเพราะมีความหมายแปลคือปลาเจ้า เล่ากันว่าพระบาทสมเด็จพระจุลจอมเกล้าเจ้าอยู่หัว ได้เสด็จผ่านหน้าวัดเมื่อคราวปี พ.ศ. 2451 ทรงตรัสว่าน่าจะชื่อวัดดุสิตราชมัจฉา อีกนัยหนึ่งว่าเมื่อคราวสมเด็จพระมหาสมณเจ้ากรมญาณวชิโรรส เสด็จประพาสมณฑลอยุธยา เจ้าอาวาสวัดลาดชะโดในสมัยนั้นได้ไปเข้าเฝ้าทรงตรัสว่าอยู่วัดไหนก็ตอบถวายไปว่าอยู่วัดลาดชะโด ทรงปรารภว่าน่าจะเปลี่ยนใหม่เป็นชื่อวัดดุสิตราชมัจฉา แต่เดิมพื้นที่วัดล้อมถูกล้อมรอบด้วยลำคลองมีลักษณะคล้ายเกาะ
ปูชนียวัตถุและสิ่งศักดิ์สิทธิ์ภายในวัด ได้แก่ ท้าวเวสสุวรรณประดิษฐานอยู่ในอุโบสถ ภายในวิหารแก้วประดิษฐานองค์พระพุทธรูปเรียกว่า หลวงพ่อพระเจ้าทันใจ และมณฑปประดิษฐานรูปหล่อ หลวงพ่ออิ่มหรืออุปชฌาย์อิ่ม ธัมมสาโร อดีตเจ้าอาวาสวัดลาดชะโด
==อ้างอิง==
โบราณสถานในจังหวัดพระนครศรีอยุธยา
ลาดชะโด
ตำนานรักคู่บัลลังก์

ตำนานรักคู่บัลลังก์ (장옥정, 사랑에 살다) เป็นซีรีส์โทรทัศน์อิงประวัติศาสตร์ของเกาหลีใต้ปี ค.ศ. 2013 นำแสดงโดยคิม แท-ฮี, ยู อา-อิน, ฮง ซู-ฮย็อน และแจ ฮี สร้างจากนวนิยายปี ค.ศ. 2008 ของชเว ช็อง-มี โดยเป็นการตีความชีวิตของชัง ฮี-บิน ใหม่
ออกอากาศทางช่องเอสบีเอส ตั้งแต่วันที่ 8 เมษายน ถึง 25 มิถุนายน ค.ศ. 2013 ในวันจันทร์และวันอังคาร เวลา 21:55 น. (เวลามาตรฐานเกาหลี) จำนวน 24 ตอน
== อ้างอิง ==
ละครโทรทัศน์ช่องเอสบีเอส‎
Glyphocrangonidae

Glyphocrangonidae เป็นวงศ์ของสัตว์พวกกุ้งกั้งปูที่อยู่ในอันดับ Decapoda
สกุลในวงศ์นี้ ได้แก่:
Armacrangon Charbonnier, Audo, Garassino & Hyžný, 2017
Gladicrangon Charbonnier, Audo, Garassino & Hyžný, 2017
Glyphocrangon Milne-Edwards, 1881
== อ้างอิง ==
สัตว์พวกกุ้งกั้งปู
Eurycercus

Eurycercus เป็นวงศ์ของสัตว์พวกกุ้งกั้งปูที่อยู่ในอันดับ Anomopoda มีเพียงสกุลเดียวคือ Eurycercidae Eurycercus เป็นอโนโมพอดที่ค่อนข้างใหญ่ มีขนาดใหญ่ถึง 
สปีชีส์ในวงศ์นี้ ได้แก่:
Subgenus Eurycercus (Bullatifrons) Frey, 1975:
Eurycercus (Bullatifrons) longirostris Hann, 1982
Eurycercus (Bullatifrons) macracanthus Frey, 1973
Eurycercus (Bullatifrons) pompholygodes Frey, 1975
Eurycercus (Bullatifrons) vernalis Hann, 1982
Subgenus Eurycercus (Eurycercus) Baird, 1843:
Eurycercus (Eurycercus) lamellatus (O.F. Müller, 1776)
Eurycercus (Eurycercus) microdontus Frey, 1978
Subgenus Eurycercus (Teretifrons) Frey, 1975:
Eurycercus (Teretifrons) glacialis Lilljeborg, 1887
Eurycercus (Teretifrons) nigracanthus Hann, 1990
Subgenus not determined:
Eurycercus beringi Bekker, Kotov & Taylor, 2012
Eurycercus cunninghami King, 1853
Eurycercus lamellatus (O.F. Müller, 1776)
Eurycercus meridionalis Bekker, Kotov & Elmoor-Loureiro, 2010
Eurycercus minutus Birabén, 1939
Eurycercus nipponica Tanaka & Fujita, 2002
Eurycercus norandinus Aranguren, Monroy & Gaviria, 2010
Eurycercus spinosus King, 1853
== อ้างอิง ==
สัตว์พวกกุ้งกั้งปู
Laomediidae

Laomediidae เป็นวงศ์ของสัตว์พวกกุ้งกั้งปูที่อยู่ในอันดับ infraorder Gebiidea, ในอันดับ Decapoda
สกุลในวงศ์นี้ ได้แก่:
Jaxea Nardo, 1847
Laomedia De Haan, 1841
Naushonia Kingsley, 1897
Reschia Schweigert, 2009
Saintlaurentiella Paiva, Tavares & Silva-Neto, 2010
Strianassa Anker, 2020
== อ้างอิง ==
สัตว์พวกกุ้งกั้งปู
Ilyocryptidae

Ilyocryptidae เป็นวงศ์ของสัตว์พวกกุ้งกั้งปูที่อยู่ในอันดับ Diplostraca
สกุลในวงศ์นี้ ได้แก่:
Ilyocryptus Sars, 1861
== อ้างอิง ==
สัตว์พวกกุ้งกั้งปู
Cymonomidae

Cymonomidae เป็นวงศ์ของสัตว์พวกกุ้งกั้งปูที่อยู่ในอันดับ Decapoda
สกุลในวงศ์นี้ ได้แก่:
Curupironomus Tavares, 1993
Cymonomoides Tavares, 1993
Cymonomus Milne-Edwards, 1880
Cymopolus Milne-Edwards, 1880
Elassopodus Tavares, 1993
== อ้างอิง ==
สัตว์พวกกุ้งกั้งปู
Anarthruridae

Anarthruridae เป็นวงศ์ของสัตว์พวกกุ้งกั้งปูที่อยู่ในอันดับ Tanaidacea
สกุลในวงศ์นี้ ได้แก่:
Abrotanais Gellert & Błażewicz, 2018
Acinoproskelos Bamber & Błażewicz-Paszkowycz, 2013
Anarthrura Sars, 1882
Anarthrurella Bird, 2004
Anarthruropsis Lang, 1968
Anisopechys Bird, 2004
Crenicarpus Drumm & Bird, 2016
Ithyomus Bird, 2004
Keska Błażewicz-Paszkowycz, Bamber & Jóźwiak, 2013
Macilenta Gellert & Błażewicz, 2018
Olokun Jóźwiak & Błażewicz, 2017
Siphonolabrum Lang, 1972
Siphonolabrum Lang, 1971 (nomen nudum)
Synanarthrura Bird, 2004
Thorkelius Bird, 2004
Tsuranarthrura Kakui & Tomioka, 2018
Waki Gellert & Błażewicz, 2018
== อ้างอิง ==
สัตว์พวกกุ้งกั้งปู
Bresiliidae

Bresiliidae เป็นวงศ์ของสัตว์พวกกุ้งกั้งปูที่อยู่ในอันดับ Decapoda
สกุลในวงศ์นี้ ได้แก่:
Bresilia Calman, 1896
Encantada Wicksten, 1989
== อ้างอิง ==
สัตว์พวกกุ้งกั้งปู
Cercopagididae

Cercopagididae เป็นวงศ์ของสัตว์พวกกุ้งกั้งปูที่อยู่ในอันดับ Diplostraca Cercopagididae หลายสปีชีส์เป็น สปีชีส์ที่ไม่มีถิ่นกำเนิด ซึ่งหลายสปีชีส์เป็นภัยคุกคามต่อระบบนิเวศทางน้ำอย่างมาก
สกุลในวงศ์นี้ ได้แก่:
Blythotrephes Leydig, 1860 (e.g. Bythotrephes longimanus
Cercopagis Sars, 1897 (e.g. Cercopagis pengoi
In addition, * Apagis Sars, 1897 is sometimes treated as a genus rather than as a subgenus, Cercopagis (Apagis).
== อ้างอิง ==
สัตว์พวกกุ้งกั้งปู
Akanthophoreidae

Akanthophoreidae เป็นวงศ์ของสัตว์พวกกุ้งกั้งปูที่อยู่ในอันดับ Tanaidacea
สกุลในวงศ์นี้ ได้แก่:
Akanthophoreus Sieg, 1986
Brixia (crustacean) Jóźwiak, Drumm, Bird & Błażewicz, 2018
Chauliopleona Dojiri & Sieg, 1997
Mimicarhaphura Sieg, 1986
Parakanthophoreus Larsen & Araújo-Silva, 2014
Paraleptognathia Kudinova-Pasternak, 1981
Saurotipleona Bird, 2015
Stenotanais Bird & Holdich, 1984
Tumidochelia Knight, Larsen & Heard, 2003
== อ้างอิง ==
สัตว์พวกกุ้งกั้งปู